CELEX: 62017CN0449
Language: et
Date: 2017-07-26 00:00:00
Title: Kohtuasi C-449/17: Eelotsusetaotlus, mille on esitanud Bundesfinanzhof (Saksamaa) 26. juulil 2017 – A & G Fahrschul-Akademie GmbH versus Finanzamt Wolfenbüttel

2.10.2017   
            
            
               ET
            
            
               Euroopa Liidu Teataja
            
            
               C 330/8
            
         Eelotsusetaotlus, mille on esitanud Bundesfinanzhof (Saksamaa) 26. juulil 2017 – A & G Fahrschul-Akademie GmbH versus Finanzamt Wolfenbüttel
   (Kohtuasi C-449/17)
   (2017/C 330/10)
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja ja kassatsioonkaebuse esitaja: A & G Fahrschul-Akademie GmbH
   
      Vastustaja ja vastustaja kassatsioonimenetluses: Finanzamt Wolfenbüttel
   
      Eelotsuse küsimused
   
   
               1.
            
            
               Kas kooli- või ülikoolihariduse mõiste nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artikli 132 lõike 1 punktides i ja j hõlmab mootorsõidukijuhi koolitust B ja C1 kategooria juhilubade saamiseks?
            
         
               2.
            
            
               Kui esimesele küsimusele tuleb vastata jaatavalt, siis
               kas kaebaja tunnustamine nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 132 lõike 1 punkti i tähenduses sarnastel eesmärkidel tegutseva organisatsioonina võib tuleneda 25. augusti 1969. aasta mootorsõidukijuhi koolituse seaduse (Gesetz über das Fahrlehrerwesen, Bundesgesetzblatt I 1969, lk 1336, viimati muudetud 28. novembri 2016. aasta seadusega, Bundesgesetzblatt I 2016, lk 2722, Fahrlehrergesetz) sätetest, mis reguleerivad mootorsõidukijuhi õpetaja eksami sooritamist ning mootorsõidukijuhi õpetaja õiguse ja mootorsõidukijuhi koolituse läbiviimise õiguse andmist, samuti üldisest huvist koolitada mootorsõidukijuhte ohututeks, vastutustundlikeks ja keskkonnateadlikeks liiklejateks?
            
         
               3.
            
            
               Kui teisele küsimusele tuleb vastata eitavalt, siis
               kas õpetajate antava eraõppe mõiste nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 132 lõike 1 punktis j eeldab, et maksukohustuslase puhul on tegemist üksikettevõtjaga?
            
         
               4.
            
            
               Kui teisele ja kolmandale küsimusele tuleb vastata eitavalt, siis
               kas koolitaja on „eraõpet andev õpetaja“ nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 132 lõike 1 punkti j tähenduses alati juhul, kui ta tegutseb enda nimel ja omal vastutusel, või peab „eraõpet andev õpetaja“ vastama täiendavatele tingimustele?
            
         
      (1)  ELT L 347, lk 1.